Aitros hidrografinis draustinis
Aitros hidrografinis draustinis – saugoma gamtos teritorija (valstybinis draustinis) Šilalės rajone ir Rietavo savivaldybėje, apima Aitros upės slėnį nuo santakos su Lauke (ties Vincentavu, į pietus nuo Tverų) iki pat santakos su Jūra (Lembo apylinkėse). Įsteigtas 1992 m., siekiant išsaugoti negilaus salpinio slėnio vingiuotą Aitros žemupį bei vidurupį. Saugomos ūdrų, ovaliųjų geldučių gyvenamosios erdvės, įvairių paupių pievų, šlapių miškų, upių sraunumų bei šaltinių buveinės.